open-index/open-wikipedia-markdown huggingface dataset:
199–190 לפנה"ס

**שימו לב: ערך זה מכיל אירועים מן השנים 199 - 190 לפנה"ס**

## אירועים בולטים בעולם
* 199 לפנה"ס - המלחמה הסורית החמישית מסתיימת בכיבוש קואלה-סוריה על ידי הממלכה הסלאוקית
* 197 לפנה"ס - המלחמה המקדונית השנייה מסתיימת בניצחון הרפובליקה הרומית
* 192 לפנה"ס - פורצת מלחמת אנטיוכוס
* 190 לפנה"ס - קרב מגנסיה

## נולדו
* 190 לפנה"ס - היפרכוס אסטרונום, גאוגרף ומתמטיקאי יווני (נפטר ב-120 לפנה"ס)

## נפטרו
* 194 לפנה"ס - ארטוסתנס, מתמטיקאי, גאוגרף ואסטרונום יווני (נולד ב-276 לפנה"ס)

## קישורים חיצוניים

*
קטגוריה:המאה ה-2 לפנה"ס לפי שנים
אליסון מישלקה

ממוזער|250px|מישלקה (2007)
**אליסון רנה "אלי" מישלקה** (באנגלית: **Alyson Renae "Aly" Michalka**; נולדה ב-25 במרץ 1989) שחקנית, מוזיקאית, זמרת-יוצרת ודוגמנית אמריקאית. אחותה הגדולה של איי ג'יי מישלקה.

## ביוגרפיה
מישלקה נולדה בטורנטס, קליפורניה שבארצות הברית למשפחה נוצרית אדוקה. היא גדלה בסיאטל, וושינגטון ובדרום קליפורניה. יש לה אחות צעירה בשם אמנדה. אביה, מארק, בעל חברה לחוזים, ואמה, קארי, היא מוזיקאית. מישלקה החלה לנגן בפסנתר בגיל 6 ובגיטרה בגיל 13. היא החלה ללמוד משחק בגיל 5, והשתתפה בעיקר בהפקות של הכנסייה.

היא נודעה בעיקר בזכות צמד הפופ שהקימה ביחד עם אחותה איי ג'יי מישלקה; אלי ואייג'יי.

## קריירה
### משחק
קריירת המשחק של מישלקה החלה כאשר שיחקה בסדרה "תקועים בזמן" בשנת 2004, ולאחר מכן היא הופיעה בסרט "Now You See It...".

מישלקה חברה בצמד אלי ואיי.ג'יי (Aly & Aj) יחד עם אחותה אמנדה ג'וי מישלקה. אלבום הבכורה שלהן, Rush, יצא ב-16 באוגוסט 2005. ב-2007 הנחו אליסון ואמנדה מישלקה את התוכנית TRL שב-MTV. בשנת 2009, הופיעה בסדרת "נוער שוליים" וב-2010, שיחקה בסרט הקומדיה "באה בקלות". באותה שנה הופיעה בסדרה "הלקטס".
בשנת 2011, שיחקה בסרט המותחן "השותפה" לצידה של לייטון מיסטר. באותה שנה היא התארחה בפרק בסדרה "".

בשנת 2013 שיחקה בסרט הקומדיה "מגודלים 2".

בנוסף ב-2013, היא התארחה בחמישה פרקים בסיטקום "שני גברים וחצי", וב-2014, התארחה בפרק בסיטקום "סדנה לעצבים". החל מ-2015 מגלמת את פייטון צ'ארלס בסדרה "איי זומבי" ברשת The CW.

### מוזיקה
מישלקה החלה את הקריירה המוזיקלית שלה בשנת 2004, והקימה את ההרכב אלי ואייג'יי (באנגלית: Aly & AJ) יחד עם אחותה אמנדה "איי ג'יי" מישלקה. אלבומם הראשון לתוך המהירות (Into The Rush) שהוקלט בשנים 2004–2005 יצא לאור ב-16 באוגוסט 2005. בספטמבר 2006, הוציאו הבנות אלבום שני עם 9 שירים, "Acoustic Hearts of Winter". ביולי 2007, יצא אלבומם השלישי, Insomniatic, יחד עם שירם הראשון Potential Breakup Song. האלבום הרביעי היה אמור לצאת בתחילת 2010, אך בוטל עקב כך שהזוג עזבו את חברת התקליטים שלהן. ב-8 ביולי 2013, הוציאו הבנות שיר בשם "Hothouse" מתוך אלבום שעתיד לצאת.

## חייה האישיים
בשנת 2012, החלה מישלקה לצאת עם מפיק הסרטים העצמאיים, סטיבן רינגר. ביולי 2014, התארס הזוג, ונישא בטקס קטן בפורטופינו, איטליה ב-8 ביוני 2015.

## דיסקוגרפיה
* 2005 – Into The Rush
* 2006 – Acoustic Hearts of Winter
* 2007 – Insomniatic

## פילמוגרפיה
### קולנוע

### טלוויזיה

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:גיטריסטיות אמריקאיות
קטגוריה:אמניות הוליווד רקורדס
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
רביב אולמן

**רביב אולמן** (באנגלית: **Raviv Ullman**; נולד ב-24 בינואר 1986) הוא שחקן ישראלי-אמריקאי, שהופיע בעבר תחת שם הבמה **ריקי אולמן** (**Ricky Ullman**). בתפקידו הגדול ביותר עד כה שיחק את פיל דיפי בסדרת הנוער "תקועים בזמן".

## ביוגרפיה
אולמן נולד באילת שבישראל להורים יהודים-אמריקאים, לורה אולמן (לבית ארנקרנץ), מורה, ובריאן אולמן, אח פסיכיאטרי. יש לו אח ואחות צעירים ממנו, נדב וטלי.

סבו מצד אמו, ג'וזף ארנקרנץ (אנ') היה רב אורתודוקסי מסטמפורד, קונטיקט. אולמן הוא בן דוד ראשון של סנטור קונטיקט לשעבר, ג'ו ליברמן. אמו של ליברמן וסבתא רבתא של אולמן היו אחיות.

אחרי יום הולדתו הראשון, עברה משפחתו לעיר נורווק, קונטיקט ובשנה שלאחר כן השתקעו בפיירפילד.

## קריירה
תפקידו הראשון של אולמן במסגרת מקצועית היה במחזה "אנה ומלך סיאם" בשנת 1997, ובהמשך שיחק במחזות רבים. 

בשנת 2004 קיבל את התפקיד הראשי בסדרה "תקועים בזמן" של ערוץ דיסני. בסדרה הוא גילם נער משנת 2121 המשוגר לימינו. תפקידו בסדרה הביא לו מעריצים רבים בקרב בני נוער וצעירים. כמו כן, הוא שיחק גם בסרט "פיקסל פרפקט" (Pixel Perfect), גם הוא של ערוץ דיסני, את רוסקו, הדמות הראשית.

בנוסף הופיע אולמן במספר סרטי טלוויזיה ובהופעות אורח בסדרות כמו "האוס" ו"חוק וסדר", וכן כיכב בסרט "הכינור" (The Violin), סרט קצר של הבמאית הישראלית ענבר גלבוע, שהוקרן בפסטיבל חיפה בשנת 2006, תחת השם "מיתר של תיל".

בשנים 2008–2009 רביב שיחק בסיטקום האמריקאי "ריטה רוק". 

בשנת 2010 שיחק בסרט "איך לעשות אהבה עם אישה". 

בשנת 2011 התארח בסדרה "מחשבות פליליות".

## חיים אישיים
אולמן דובר עברית שוטפת ושומר על מטבח כשר. אולמן הוא פעיל לאיכות הסביבה וכינה את עצמו "אקטיביסט דור רביעי". הוא עובד עם TAP (מניעת איידס של בני נוער).

אולמן התגורר בברוקלין, ניו יורק עד 2020, ואז הוא עבר ללוס אנג'לס, קליפורניה.

ב-13 במאי 2023, אולמן התחתן עם האנימטורית הבריטית ג'וליה פוט (אנ').

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים ילדים אמריקאים
קטגוריה:מהגרים מישראל לארצות הברית
קטגוריה:ישראלים שנולדו ב-1986
קטגוריה:אמריקאים שנולדו ב-1986
משל החוח והארז

**משל החוח והארז** הוא דבר משל מפי יהואש בן יהואחז מלך ישראל, המשל נאמר כלפי אמציה בן יהואש שלא יצליח במלחמה.

## המשל
המשל המופיע בספר מלכים ב' ובדברי הימים ב': 

במשל מייצגים הצמחים טיפוסים אנושיים: הם מדברים, חושבים ופועלים. החוח מופיע כסמל השפלות והחולשה, לעומת ארז הלבנון הגבוה והאדיר, המסמל את הגדלות והפאר. החוח דורש את בת הארז, ובכך מציג את עצמו כשווה ערך לארז. אך בפועל החוח כה חלש עד שחיית השדה רומסת אותו מבלי משים - אף בטרם השיב אותו הארז דבר.

הרקע למשל הוא התגרותו של אמציה בן יהואש מלך יהודה בממלכת ישראל. אמציה יצא למלחמה עם האדומים ובתחילה שכר חיילים מממלכת ישראל שיסייעו לו, אך לאחר אזהרת נביא שלא להסתייע בחיילי ישראל שלח אותם אמציה לביתם והם הלכו בכעס. בזמן שאמציה אכן ניצח את האדומים ללא עזרת ישראל, כפי שניבא לו הנביא, תקפו החיילים הישראלים שאמציה שילח מספר יישובים בממלכת יהודה ובזזו אותם. אמציה, שגאוותו התעוררה לאחר הניצחון על האדומים, כעס על מעשה הישראלים והציע ליואש מלך ישראל להילחם פנים אל פנים במקום לתקוף אותו כשצבאו עסוק במלחמה בארץ השכנה. הנמשל, לפי דברי יהואש: אמנם הצלחת לנחול ניצחון על אדום ולבך נתמלא גאווה – אך עדיף לך להישאר בביתך; אם תצא למלחמה דע כי סופך יהיה כסוף החוח – אתה ועַמך תיפלו.
 
אמציה לא שעה לקריאתו של יהואש, ונחל תבוסה קשה מידי צבא ישראל: חומות ירושלים נפרצו, בית המקדש נבזז ואוצרותיו נלקחו לשומרון.

## הערות שוליים

חוח וארז
קטגוריה:סיפורי ספר מלכים
קטגוריה:עצים בתנ"ך
קטגוריה:מלחמות בתנ"ך
קטגוריה:ארז בתרבות
קטגוריה:צמחים בתרבות
אריק זילברמן

**אריק זילברמן** (נולד ב-27 באוגוסט 1967) הוא קומיקאי, תסריטאי, סטנדאפיסט ושחקן ישראלי.
## קריירה
בוגר בית הספר למשחק "בית צבי". כותב רבות לטלוויזיה ומעלה הופעות סטנד אפ. הופיע בין היתר ב"קומדי סטור", "שמש", "הפיג'מות", תוכנית הסאטירה "אחורי החדשות" עם יאיר ניצני, בתוכנית "מהדורה מוגבלת" בערוץ ביפ ובמספר פרקים של "משחק מכור". זילברמן מופיע לעיתים קרובות במופעי סטנד-אפ, מנחה בקביעות "ערב וינטאג", ערב סטנדאפ של ותיקי הקאמל קומדי קלאב בימי חמישי. כתב תסריטים לתוכניות קומיות רבות, בהן "שמש", "משחק מכור", "ארץ נהדרת", "מועדון לילה", "מחוץ לחוק" ו"צחוק מעבודה". יוצר וכותב בסדרה "הפיג'מות" בערוץ הילדים. 
אחד המורים ב'קאמל קומדי סקול' של מועדון הקאמל קומדי קלאב.

כתב את המופע "כיפה אדומה: הסיפור האמיתי" עם איל קיציס וטל פרידמן. ערך את "שבוע סוף" ברשת.

שיחק בהצגה "אללה ביתר" בתיאטרון הסימטה ובהצגה "חמוצ" בתיאטרון הקאמרי.

## קישורים חיצוניים

* אריק זילברמן בריאיון לפודקאסט "מאחורי כל צחוק" של אלדד שטרית, 18 בפברואר 2019
* אריק זילברמן באתר סטנד אפ - ROFL

## הערות שוליים

קטגוריה:בוגרי בית צבי
קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1967
קואורדינטות בריצנטריות

[שמאל|ממוזער|250px|דוגמה למערכת קואורדינטות בריצנטריות ב[משולש שווה-צלעות]]

במתמטיקה, מערכת של **קואורדינטות בָּרִיצֶנְטְרִיוֹת** היא מערכת קואורדינטות שבה מתואר מקומה של נקודה ביחס לקודקודי סימפלקס מסוים (למשל משולש). בקואורדינטות אלה השתמש לראשונה אוגוסט פרדיננד מביוס.

במקרה הפשוט, בהינתן משולש \triangle ABC, ניתן להביע כל נקודה P על ידי
P ={ {{\lambda}_1A + {\lambda}_2B + {\lambda}_3C} \over  עבור {\lambda}_1,{\lambda}_2,{\lambda}_3 סקלרים כלשהם, כאשר מתייחסים לנקודות A, B ו-C כווקטורים. הנקודה תלויה בווקטור הקואורדינטות (\lambda_{1},\lambda_{2}, \lambda_{3}) רק עד כדי כפל בסקלר, ולכן מקובל להניח {\lambda}_1 + {\lambda}_2 + {\lambda}_3 = 1. הנקודה P נמצאת בתוך המשולש אם ורק אם כל המקדמים חיוביים.

הנקודה P שהקורדינאטות שלה הן (\lambda_{1},\lambda_{2}, \lambda_{3}) היא מרכז המסה של המערכת, אם לנקודות A,B,C יש מסות של \lambda_{1},\lambda_{2}, \lambda_{3}. 

בנוסף, אם אחת מהקואורדינטות  \lambda_1,\lambda_2, \lambda_3
  שווה לאפס, הנקודה \bold P
  תתכנס לקומבינציה אפינית של שתי הנקודות האחרות,לדוגמה \lambda_{1} = 0
,\lambda_{2}\neq 0
,\lambda_{3}\neq 0  יגרור P=\alpha B + \beta C 

## המקרה הכללי
באופן כללי עבור קודקודי סימפלקס \mathbf{x}_1, \ldots, \mathbf{x}_n במרחב אפיני *A* ונקודה \mathbf{p} ב-*A*, אם קיימים מקדמים a_1, \ldots, a_n שאינם כולם אפסים כך שמתקיים

: ( a_1 + \cdots + a_n ) \mathbf{p} = a_1 \, \mathbf{x}_1 + \cdots + a_n \, \mathbf{x}_n 

אז אומרים שהמקדמים הם קואורדינטות בריצנטריות של \mathbf{p} ביחס ל-\mathbf{x}_1, \ldots, \mathbf{x}_n. קואורדינטות הקודקודים \mathbf{x}_1=(1, 0, 0, \ldots, 0), \mathbf{x}_2=(0, 1, 0, \ldots, 0), \ldots, \mathbf{x}_n=(0, 0, 0, \ldots, 1). כאשר הקואורדינטות אינן שליליות, הנקודה \mathbf{p} נמצאת בקמור של \mathbf{x}_1, \ldots, \mathbf{x}_n, כלומר בתוך הסימפלקס שמוגדר על ידי הקודקודים, \mathbf{x}_{n}.

קואורדינטות בריצנטריות כפי שהוגדרו לעיל הן צורה של קואורדינטות הומוגניות. לעיתים מגבילים את ערכי הקואורדינטות כך שיתקיים: \sum a_i = 1.

## ראו גם
* קואורדינטות טריליניאריות

## קישורים חיצוניים
* 

קטגוריה:אלגברה ליניארית
קטגוריה:גאומטריה
בריצנטריות
תקועים בזמן

שמאל|ממוזער|250px|פיל, פים וקילי
**תקועים בזמן** (באנגלית: **Phil Of The Future** - פיל מהעתיד) היא סדרה קומית אמריקאית לילדים, ששודרה בערוץ דיסני האמריקאי, ובישראל בערוץ הילדים.

בארצות הברית שודרו בשנים 2004–2006 שתי עונות של הסדרה. העונה הראשונה עוסקת בהסתגלותה של המשפחה לחיים בשנת 2004, ואילו השנייה מתמקדת בקשר הרומנטי המתחיל להיווצר בין פיל וקילי (שתיים מהדמויות).

את הסדרה הפיקו טים מייל ודאגלאס טוּבֶּר, חברי צוות ההפקה של הסדרה המצליחה ליזי מקגוויר. שני פרקים מהסדרה היו מועמדים לפרסי איגוד התסריטאים ואיגוד הבמאים בקטגוריית 'סדרה לילדים'.

## תקציר העלילה
הסדרה עוסקת במשפחה משנת 2121 שנקלעה בשל קלקול במכונת הזמן למאה ה-21.

## סקירת סדרה

## הדמויות
* **פיליפ "פיל" דיפי** (רביב אולמן): פיל דיפי, שנולד ב-2107, הוא הדמות הראשית בסדרה. הוא תלמיד כיתה ט' וחברתו הטובה ביותר היא קילי טסלו.
* **פים דיפי** (אמי ברוקר): אחותו הקטנה של פיל, שנולדה בשנת 2109, ותלמידת כתה ז'. היא ילדה שובבה וקונדסית המתחכמת לאחיה ולשאר הדמויות.
* **לויד דיפי** (קרייג אנטון): אביהם של פיל ופים, יליד 2074, שמנסה לתקן את מכונת הזמן. לויד היה מהנדס ב-2121 וחובב "מוזיקה ישנה".
* **ברברה דיפי** (ליס סימס): אמם של פיל ופים, ילידת 2076, המגלה עניין רב בדרך בה פועלים הדברים במאה ה-21, בעיקר בדרך הבישול.
* **קילי טסלו** (אליסון מישלקה): החברה הכי טובה של פיל, והאדם היחיד שיודע שפיל הגיע מהעתיד. קילי נולדה בשנת 1989, והיא ילדה נמרצת ו"תוססת" השואפת להיות עיתונאית.
* **קרטיס איש המערות** (ג'ין פול מנוקס): איש מערות מתקופת האבן שהופיע במכונת הזמן של משפחת דיפי. המשפחה אמצה אותו וכינתה אותו קרטיס.

## קישורים חיצוניים
* 

קטגוריה:מסע בזמן בטלוויזיה
קטגוריה:ערוץ הילדים: תוכניות רכש
קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2004
פארק צמרת

שמאל|ממוזער|250px|חלקו הצפוני של המתחם בשנת 2010
**פארק צמרת** היא שכונת מגורים השוכנת בתל אביב מדרום לשיכון בבלי. בשכונה ישנם 11 גורדי שחקים שבהם כ-1,500 יחידות דיור.

שטחה של השכונה הוא 133 דונם (כ-18% מהקרקע יועדה לבניית בניינים, וביתרת השטח מרחבים ירוקים ושדרות רחבות). היא ממוקמת בין דרך נמיר ממערב ונתיבי איילון ממזרח, מצפון לתחנת הרכבת תל אביב מרכז. לצמצום מטרד הרעש, השכונה מוקפת ממערב ומזרח בקירות אקוסטיים בגובה 4.5 מטרים. השכונה גם מכילה חניונים תת-קרקעיים, פארקים, מדשאות וגינות. כיום היא השכונה מהיוקרתיות בישראל.

## היסטוריה
לפני מלחמת העצמאות שכן בחלקו הצפוני של האזור שבו מוקם פארק צמרת כפר ערבי בשם ג'מאסין אל ע'רבי. הכפר ננטש ב-1948, במהלך מלחמת העצמאות, ובבתיו שוכנו פליטים יהודיים, בשכונה שנקראה "גבעת עמל ב'". ב-1993 נרכש על ידי קבוצת חבס שטח של 9 דונם באזור זה, בפינה הצפונית של המתחם. קבוצת חבס, שבנתה את מגדלי YOO, שילמה בסוף שנות ה-90 של המאה ה-20, פיצוי של כ-450–500 אלף דולר לכל משפחה תמורת פינוי השטח. אחת המשפחות שפונו, שהחזיקה קרקע בשטח דונם קיבלה פיצוי של מיליון דולר תמורת הפינוי. שאר המתחם היה ברובו ריק, בגבולו המערבי (כיום רחוב פנחס ספיר) עברה מסילת החוף עד העתקתה לבין המסלולים של נתיבי איילון ב-1988. בפינה הצפונית מערבית של המתחם, בשטח של 2.5 דונם סמוך למחלף ההלכה, ממוקם בית קברות מוסלמי.

מתכנן השכונה העיקרי הוא האדריכל אבנר ישר. ב-2002 אושרה תוכנית הבניה של המתחם. ב-2004 החלה בניית מגדלי YOO; בניית מגדל מנהטן החלה ב-2005; ב-2006 החלה בניית מגדל ONE; מגדל NAM ומגדל W; ב-2007 החלה בניית מגדל אביב בצמרת; וב-2010 התחילה בנייתם של 2 מגדלי הברונזה (ב.ס.ר 5+6).

הקמת הבניין האחרון בפארק צמרת - מגדל רום, הממוקם בחלקו הדרומי של השכונה, החלה ב-2016. זהו המגדל הגבוה ביותר בשכונה וכולל 50 קומות של חברת ישראל קנדה.

## המגדלים בשכונה

## גלריית תמונות


קובץ: Telnapoleon 011.jpg| מגדלי פארק צמרת מתל נפוליאון (פברואר 2009)
קובץ: Telnapoleon 018.jpg| מגדלי פארק צמרת מתל נפוליאון (פברואר 2009)
קובץ: Tel_Aviv_20.05.11_005.jpg| מגדלי פארק צמרת ממגדלי עזריאלי
קובץ: Cameret023.jpg| מראה בשכונה (אפריל 2010)
קובץ: Park Tsameret barrier 1.jpg| הגדר בצדה המזרחי של השכונה


## קישורים חיצוניים

* 
* 

## הערות שוליים

*
קטגוריה:תל אביב-יפו: שכונות
צמרת
צמרת
אום א-רסאס

**אום א-רסאס** (ערבית **أم الرّصاص**, תעתיק מדויק: אם אלרצאץ) הוא אתר ארכאולוגי בממלכת ירדן, השוכן מצפון לוואדי מוג'יב וכ-50 ק"מ מדרום לבירה עמאן. באתר ממצאים מהמאה ה-3 ועד למאה ה-9 החל בתקופה הרומית, דרך התקופה הביזנטית וכלה בראשית התקופה המוסלמית.

חלקו המרכזי של האתר הוא המוצב הצבאי הרומי אשר נודע כ"קסטרום מפאה" (Kastrom Mefaa) או "קסטרון מפאה" (Kastron Mefaa). המחנה הצבאי בנוי בצורת מרובע שאורך כל אחת מצלעותיו הוא 150 מטר. מחוץ לשטח המחנה הרומי שוכנים השרידים המאוחרים יותר על תא שטח באורך של 300 מטר וברוחב של 200 מטר. הממצא העיקרי באתר הוא כנסיית סטפנוס הקדוש, אחת מארבע כנסיות במקום. בכנסייה פסיפסין המתוארכים לשנת 785, והמרכזי שבהם מתאר סצנות יום-יומיות כמו ציד, דיג, עיסוק בחקלאות. שני פסיפסים אחרים הם מפות. באחד מופיעות ערי ארץ ישראל ובהן ירושלים, שכם, קיסריה ועזה, ובאחר ערי עבר הירדן מידבא, עמאן (פילדלפיה), כרכ ומעאן. סמוך לאתר המחנה הצבאי נמצאות חורבות כפר מהמאה ה-5 ובו חומות וארבע כנסיות נוספות. 

כקילומטר וחצי מצפון לאתר נמצא מגדל הנישא לגובה של 15 מטר. במגדל אין מדרגות אך בקומתו העליונה קבועים חלונות. את פנים המגדל מעטרים צלבים והוא שימש כת נוצרית שדגלה בפרישה ובהתבודדות במגדלים כאלה. בסביבתה של אום א-רסאס שרידים של עיבוד חקלאי הכוללים מאגרי מים, טרסות, תלות מים, סכרים ובארות. שני בתי קברות קטנים שוכנים משני צדדיו של האתר - המזרחי הוא בית קברות בדואי עתיק, בעוד שהמערבי חדש יותר.

רובו של האתר טרם נחפר, אך הממצאים שנתגלו עד כה הביאו את אונסק"ו להכריז עליו בשנת 2004 כאתר מורשת עולמית.

## גלריה

Umm Rasas city mosaic.JPG
Umm Rasas Fisherman .JPG
Umm Rasas decorative mosaic.JPG
Umm Rasas Madaba mosaic.JPG

## קישורים חיצוניים

* אתר אודות אום א-רסאס
* אום א-רסאס באתר משרד התיירות הירדני
* אתר נוסף אודות אום א-רסאס

קטגוריה:ירדן: היסטוריה
קטגוריה:ירדן: אתרי מורשת עולמית
קטגוריה:ירדן: אתרים ארכאולוגיים
אברהארד וכטר

**אברהארד וכטר** (בגרמנית: **Eberhard Wächter**; 9 ביולי 1929 - 29 במרץ 1992) היה בריטון אוסטרי, נודע בעיקר בהופעותיו באופרות של מוצרט, וגנר וריכרד שטראוס. אחרי שפרש משירה, היה למנהל הפולקסאופר של וינה והאופרה של וינה.
## חייו
וכטר נולד בווינה למשפחה יהודית-אריסטוקרטית שחלקה נרצחה בשואה בטרזיינשטאדט ובאושוויץ ולמד באוניברסיטת וינה ובאקדמיה למוזיקה של וינה. בשנת 1953 החל ללמוד פיתוח קול אצל **אליזבת ראדו**. באותה שנה הופיע לראשונה באופרה, בתפקיד **סילביו** ב"ליצנים" של ליאונקוואלו בפולקסאופר של וינה. ב-1954 הופיע לראשונה באופרה של וינה.  הופעתו הראשונה בבית האופרה המלכותית, קובנט גארדן הייתה בשנת 1956, בתפקיד **הרוזן אלמביבה** בנישואי פיגארו של מוצרט ובפסטיבל זלצבורג ב"אידומניאו" של מוצרט; בשנת 1958, בפסטיבל ביירוית, שר בתפקיד **אמפורטאס** בפרסיפאל של וגנר; בשנת 1959 היה **וולפרם** בטנהויזר של וגנר וב-1960 היה הרוזן אלמביבה הן בלה סקאלה והן באופרה הלירית של שיקגו; בינואר 1961 הופיע בתפקיד וולפרם במטרופוליטן אופרה בניו יורק. 

בשנת 1963 קיבל את התואר "קאמרזנגר". בשנת 1980 הופיע בביצוע בכורה בתפקיד **יוסף** ב"חתונת ישו" של גוטפריד פון איינם. 

בשנת 1987 התמנה למנהל הפולקסאופר של וינה. ב-1991 היה למנהל עמית של האופרה של וינה ובמשרה זו החזיק עד מותו.

וכטר מת ב-1992 מהתקף לב בשעת טיול ביערות וינה.

## קישורים חיצוניים
* 


* Eberhard Wächter at the Bach Cantatas Website


קטגוריה:אוסטרים שנולדו ב-1929
קטגוריה:זמרים אוסטרים
קטגוריה:זמרים במוזיקה הקלאסית
קטגוריה:אוסטרים שנפטרו ב-1992
קטגוריה:זמרי בריטון
טלי פרקש

**טלי פרקש** (נולדה בשנת 1981) היא עיתונאית חרדית, בעלת טור במדור יהדות באתר ynet.

## ביוגרפיה
פרקש נולדה בכפר סבא ליוסף ויהודית פרץ, חוזרים בתשובה. גדלה בבני ברק ולמדה בבית יעקב גור בעיר, ולאחר מכן בתיכון בית רבקה בכפר חב"ד. בעלת תואר ראשון בחינוך ממכללת ירושלים בבית וגן בירושלים. בעלת תואר שני ודוקטורנטית בלימודי מגדר מאוניברסיטת בר-אילן.

במשך מספר שנים כתבה בשבועון החרדי "בקהילה". כמו כן הייתה כתבת, קריינית ועורכת ברדיו קול חי. בשנת 2007 החלה בכתיבת טור דעות במדור יהדות באתר ynet. באתר זה היא מסקרת את החברה החרדית דרך כתבות וראיונות, וכן כותבת על סוגיות ונושאים שונים הקשורים לעולם היהדות. טוריה וכתבותיה מתפרסמים בדרך כלל ב"מדור יהדות". בטוריה יש לעיתים קרובות ביקורת על תופעות חברתיות בעולם החרדי, כולל מנהגים שנחשבים בעיני החברה החרדית לטאבו.

מאז 2015 ולקראת הבחירות לכנסת העשרים, לוקחת פרקש חלק ושותפה בקמפיין "לא נבחרות לא בוחרות", הקורא לייצוג של נשים במפלגות החרדיות.

נשואה לגדליה פרקש ואם לשלושה. התגוררה באלעד, ועברה לפתח תקווה בשל הצורך בחינוך ממלכתי חרדי.

פרקש חברת ועד באגודת ידידי החינוך הממלכתי חרדי.

## קישורים חיצוניים

* כל הטורים של טלי פרקש, באתר ynet
* צו 8 לטלי פרקש, באתר מכון גשר, 11 בדצמבר 2011
* 
* חגית ששר, "מגזין נשים", הכירו את פורצות הדרך שלא חוששות לחשוף עוולות ולהאיר פינות אפלות, למרות המחיר החברתי. תופעה, באתר פייסבוק, 23 ביולי 2018
*

## הערות שוליים

קטגוריה:פובליציסטיות ישראליות
קטגוריה:פובליציסטים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל ynet
קטגוריה:סגל רדיו קול חי
קטגוריה:עיתונאיות חרדיות ישראליות
קטגוריה:אלעד: אישים
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1981
קטגוריה:ישראלים שנולדו ב-1981
גוטפריד פון איינם

**גוטפריד פון איינם** (בגרמנית: **Gottfried von Einem**; 24 בינואר 1918 – 12 ביולי 1996) היה מלחין אוסטרי. הוא נודע בעיקר באופרות שלו, שניכרת בהן השפעת המוזיקה של סטרווינסקי ופרוקופייב, כמו גם השפעת ג'אז.

## ביוגרפיה
פון איינם נולד בברן שבשווייץ, למשפחת דיפלומט אוסטרי. אחרי סיום לימודיו נסע לברלין, שם למד אצל בוריס בלכר והיה למנצח חזרות בפילהרמונית של ברלין. פון איינם פגש באמצעות בלכר את אשתו הראשונה, ליאנה פון ביסמרק, וב-1946 נשא אותה לאישה. בשנת 1953 עברו עם בנם קספר לווינה.

ליאנה פון ביסמרק מתה ב-1952. ב-1966 נשא פון איינם לאישה את הליבריתנית שלו, המחזאית והסופרת האוסטרית הנודעת **לוטה אינגריש**. מלבד בווינה, עשה הזוג חלק גדול מזמנו בוואלדפירטל באוסטריה התחתית, אזור כפרי בראשיתי, שהיה מקור השראה הן למוזיקה של פון איינם והן לכתיבתה של אינגריש.
ממוזער|"מות דנטון" באופרה הממלכתית של המבורג

פון איינם הלך לעולמו באוברדרנבאך, מייסאו ב-1996.

בשנת 2002 קיבל פון איינם לאחר מותו תואר חסיד אומות העולם מיד ושם  על עזרתו בהצלת חייו של המלחין קונרד לאטה.

## אופרות נבחרות

**Dantons Tod*
**Der Prozeß (opera)|Der Prozess*
**Der Zerrissene*
**Kabale und Liebe (opera)|Kabale und Liebe*
**Der Besuch der alten Dame*
**Jesu Hochzeit*
**Der Tulifant*
**Luzifers Lächeln*



## קישורים חיצוניים

* 

* Homepage of the Gottfried von Einem Private Music Foundation (English version)

* גוטפריד פון איינם - פעילותו להצלת יהודי בתקופת השואה, באתר יד ושם 

## הערות שוליים

קטגוריה:מלחינים אוסטרים
קטגוריה:מוזיקה של המאה ה-20
קטגוריה:מלחיני אופרה גרמנים
קטגוריה:מלחינים מן המאה ה-20
קטגוריה:אוסטרים חסידי אומות העולם
קטגוריה:מצילים בשואה: גרמניה
קטגוריה:אישים הקבורים בבית הקברות של היצינג
קטגוריה:אוסטרים שנולדו ב-1918
קטגוריה:אוסטרים שנפטרו ב-1996
260-269 לפנה"ס

**שימו לב: ערך זה מכיל אירועים מן השנים 269–260 לפנה"ס**

## אירועים בולטים בעולם
* 264 לפנה"ס – תחילת המלחמה הפונית הראשונה
* 263 לפנה"ס – היירון השני שליט סירקוסאי חותם על ברית עם רומא
* 261 לפנה"ס – אשוקה (המלך השלישי בשושלת מאויה שמשלה בהודו ואפגניסטן) כבש את קלינגה שבחוף המרכזי-מזרחי
* 260 לפנה"ס – קרב מילאי – הניצחון הגדול הראשון של הרומאים על הקרתגים בקרב ימי במהלך המלחמה הפונית הראשונה.

## נולדו
* 266 לפנה"ס – ברניקי השנייה, אשתו של תלמי השלישי.
* 265 לפנה"ס – אגיס הרביעי, מלך ספרטה.
* 263 לפנה"ס – אנטיגונוס השלישי דוסון, מלך מוקדון
* 262 לפנה"ס – אפולוניוס מפרגה, מתמטיקאי ואסטרונום יווני.
* 260 לפנה"ס – צ'ין שה-חואנג, קיסר סין, מייסד שושלת צ'ין.

## נפטרו
* 266 לפנה"ס – מיתרידטס הראשון, מלך פונטוס
* 265 לפנה"ס – אראוס הראשון, מלך ספרטה.
* 264 לפנה"ס – זנון מקיטיון פילוסוף פיניקי-יווני (נולד ב-333 לפנה"ס)
* 262 לפנה"ס – אנטיוכוס הראשון, מלך הממלכה הסלאוקית.
* 262 לפנה"ס – אקרוטאטוס השני, מלך ספרטה.
* 260 לפנה"ס – חניבעל (בן גיסקו), מצביא קרתגי בתחילת המלחמה הפונית הראשונה.

## קישורים חיצוניים

*
קטגוריה:המאה ה-3 לפנה"ס לפי שנים
כוח באמצעות שמחה

שמאל|ממוזער|250px|פוסטר המפרסם מופע וריאטה מטעם "כוח באמצעות שמחה", כנראה משנת 1941

**כוח באמצעות שמחה** (בגרמנית: **Kraft durch Freude**, ובראשי תיבות: **KdF**, קָה-דֶה-אֶף) היה גוף ממשלתי גדול לתרבות הפנאי בגרמניה הנאצית, חלק מחזית העבודה הגרמנית, ארגון העובדים הלאומי של הנאצים.

## פעילויות
החל משנת 1933 דאג הקָה-דֶה-אֶף לספק פעילויות פנאי במחירים נמוכים, כמו קונצרטים, טיולים וחופשות בבתי הבראה. אוניות נוסעים גדולות, כמו למשל האונייה וילהלם גוסטלוף, נבנו במיוחד עבור הארגון למטרת שיט תענוגות.

המטרה העיקרית של הארגון הייתה לצמצם את פער המעמדות בכך שפעילויות פנאי "בורגניות" יהפכו לזמינות עבור ההמונים. עד מהרה התפשט הארגון (בין השאר בהשפעת ארגון איטלקי-פשיסטי מקביל, Dopolavoro, כלומר "אחרי העבודה"), שלח שלוחות גם למקומות עבודה - והפך לאחד הגופים הגדולים ברייך כולו. על פי הנתונים הרשמיים, 2.3 מיליון איש יצאו לחופשת קָה-דֶה-אֶף בשנת 1934. ב-1938 המספר היה 10.3 מיליון. ב-1939 היו בארגון 7,000 עובדים שכירים ועוד 135,000 מתנדבים, שחולקו ליחידות שעסקו בתחומים כמו ספורט, חינוך ותיירות; תאים של הארגון היו בכל מפעל וסדנה שבהם יותר מעשרים פועלים. על פי כמה הערכות, בשנת 1939 כבר השתתפו 25 מיליון איש.

## מכונית "כוח באמצעות שמחה"
הקה-דה-אף החל גם בייצור מכונית זולה, קה-דה-אף-וָאגֶן, שמאוחר יותר נקראה בשם פולקסווגן (בגרמנית: "מכונית העם"). לשם ייצור המכונית נבנתה עיר חדשה כדי לשכן בה את הפועלים, קה-דה-אף-שטאדט (כיום וולפסבורג). חלק מהעבודה בוצע בארבייטסדורף על ידי עובדי כפייה יהודים. הארגון הקים תוכנית חיסכון מיוחדת כדי לאפשר לפועלים פשוטים ליהנות ממכונית. על כל פנים, בעקבות פריצת מלחמת העולם השנייה רוב התוכניות הללו לא יצאו לפועל, והמפעל (כמו שאר הקה-דה-אף) התמקד בתמיכה במאמץ המלחמתי. הכוונה המקורית הייתה שאזרחים גרמנים יקנו את המכונית באמצעות תוכנית חיסכון, ואכן כ-336,000 אנשים הצטרפו לתוכנית. אחרי המלחמה כיבדה פולקסוואגן את ההסכמים.

## ראו גם
* ד"ר אטקר

## קישורים חיצוניים

* 

## הערות שוליים

קטגוריה:גרמניה הנאצית: ארגונים
IBM Coupling Facility

במחשבים מרכזיים של חברת IBM, **Coupling Facility** (בעברית: מתקן צימוד) הוא רכיב חומרה המאפשר למספר מעבדים, מקומיים או מרוחקים, לגשת במהירות ובעקביות לנתונים שבדרך שיגרה היו מתמקמים בזיכרון המטמון של אחד המעבדים. באמצעות מתקן צימוד ניתן להגדיר אשכול של עד 32 מחשבים מרכזיים ומאות מעבדים (הקרוי IBM Parallel Sysplex) המתנהג כמחשב-על עם מודל זיכרון סימטרי (SMP).

למתקן הצימוד שלוש מטרות:
* נעילת מידע המשותף לכל המעבדים והמערכות המחוברות
* אחסון מידע משותף בזיכרון מטמון
* אחסון רשימות מידע משותפות

קטגוריה:חומרה
קטגוריה:מוצרי IBM
פול אוטליני

**פול ס. אוטליני** (באנגלית: **Paul S. Otellini**; 12 באוקטובר 1950 – 3 באוקטובר 2017) היה המנכ"ל החמישי של אינטל בשנים 2005–2013 וחבר בדירקטוריון של חברת גוגל.

## ביוגרפיה
אוטליני נולד למשפחה ממוצא איטלקי וגדל בסן פרנסיסקו. אביו היה קצב ואיתו עבד בהיותו סטודנט. סיים לימודיו ב-St. Ignatius College Preparatory, השלים תואר ראשון בכלכלה באוניברסיטת סן פרנסיסקו ותואר MBA בשנת 1974 בבית הספר למנהל עסקים על שם האס באוניברסיטת קליפורניה בברקלי.

עם סיום לימודי מנהל עסקים הצטרף לאינטל כאנליסט, והתקדם במחלקת השיווק. בשנת 1990 שימש כעוזרו של אנדרו ס. גרוב, מ-1998 שימש כעוזרו של המנכ"ל קרייג בארט. מ-2000 שימש כמנהל תחום המיקרו-מעבדים של אינטל, ב-2002 מונה לנשיא החברה, ובמאי 2005 מונה למנכ"ל. בהנהגתו הגיעה החברה לרווחים אסטרטגיים, טכנולוגיים ופיננסיים חשובים. אלה כללו שינוי פעולות ומבנה עלויות לצמיחה ארוכת טווח; ביסוס עמדה מובילה בפלח שוק השרתים; ושמירה על רווחיות במהלך מיתון עולמי. הישגים אחרים כללו חתימה על קשרי לקוחות בולטים חדשים, כמו זכייה בעסקי ה-PC של אפל, ושותפויות עסקיות ורכישות אסטרטגיות שהרחיבו את נוכחותה של אינטל בתחום האבטחה, התוכנה והתקשורת הסלולרית. בחזית הפיננסית, אינטל הניבה יותר הכנסות במהלך שמונה שנות כהונתו כמנכ"ל מאשר במהלך 45 השנים הקודמות של החברה. בשנת 2006 פיקח על סבב הפיטורים הגדול בתולדות החברה, כאשר אינטל פיטרה כ-10,500 עובדים (10% מכוח העבודה). ב-19 בנובמבר הודיע על כוונתו לפרוש מתפקידו במאי 2013, דבר שאכן קרה לבסוף.

## קישורים חיצוניים

* הביוגרפיה של פול אוטליני באתר של אינטל
* פול אוטליני באתר אנשים ומחשבים
* חדשות על פול אוטליני ואינטל באתר גלובס

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אינטל: מנהלים
קטגוריה:אמריקאים בתעשיית המחשבים
קטגוריה:בוגרי אוניברסיטת סן פרנסיסקו
קטגוריה:בוגרי בית הספר למנהל עסקים באוניברסיטת קליפורניה בברקלי
קטגוריה:דירקטורים אמריקאים
קטגוריה:מנכ"לים אמריקאים
קטגוריה:אמריקאים שנולדו ב-1950
קטגוריה:אמריקאים שנפטרו ב-2017
לטואון

ה**לטואון** (טורקית **Letoon**; לטינית **Letoum**) הוא מתחם מקדשים המוקדש לנימפה לטו, ולשני ילדיה, אפולו וארטמיס, אשר שימש כמוקד הפולחן החשוב ביותר בליקיה בתקופה ההלניסטית. האתר שוכן למרגלות גבעה בלב מישור בדרומה של ליקיה שבדרום טורקיה. הוא נמצא כ-4.5 ק"מ צפונית-מזרחית לחוף הים התיכון, וכ-3.5 ק"מ דרומית-מזרחית לעתיקות העיר קסנתוס. שני האתרים הוכרזו כאתר מורשת עולמית בשנת 1988.

שמאל|ממוזער|250px|רצפת הפסיפס במקדש אפולו

## היסטוריה
הממצאים המוקדמים באתר, שלא שימש מעולם כמקום מגורים סדיר, הם מסוף המאה ה-6 לפנה"ס, דהיינו, קודם להגמוניה ההלנית באזור, שהחלה בתחילת המאה ה-4 לפנה"ס. בתקופה זו שימש האתר כמקום פולחנה של האלה האם. מאוחר יותר הוחלפה אלה זו בנימפה לטו, אשר הולידה לזאוס את אפולו וארטמיס. לפי המסורת המקומית שהתה לטו בליקיה בעת שנמלטה מפני הרה הקנאית, רחצה את ילדיה במימי הנהר הסמוך והרוותה את צמאונה. 

האתר היה קשור לקסנתוס הסמוכה שתושביה תחזקו אותו. בלטואון התקיימו טקסים, מופעים וחגיגות של ערי ברית הערים הליקית, והוא המשיך ופעל כמקום פולחן גם בתקופתה הרומית. במאה ה-5 החל האתר מתכסה בחול שהובא למקום על ידי נהר קסנתוס, והפולחן הפגאני בו פסק. במאה ה-6 הוקמה באתר כנסייה ביזנטית מאבנים שנלקחו מהעתיקות, אך במאה ה-7 המקום ננטש לחלוטין וחרב, וייתכן שהדבר קשור לפלישות הערבים לאסיה הקטנה. החפירות במקום החלו בשנות ה-50, ומאז שנת 1962 הן נערכות על ידי ארכאולוגים צרפתים. כיום מוקף האתר באזור חקלאי מיושב, ובצידו הדרומי והמערבי הוא גובל בחממות.

## האתר
באתר שרידיהם של שלושה מקדשים, שנבנו במקום בו ניצבו מקדשים מוקדמים יותר. מקדש לטו מהמאה ה-5 לפנה"ס הוא המערבי מבין השלושה. הוא נבנה מאבן גיר והוא הגדול והשמור מבין המקדשים. בחזיתו ניצב שער בסגנון איוני והנאוס הוקף בעמודים שנשאו כותרות קורינתיות. המקדש המזרחי ביותר מוקדש לאפולו, הוא מתוארך למאה ה-4 לפנה"ס וסגנונו דורי. רצפת הפסיפס של המקדש מתארת את סמליו של האל חץ וקשת וכן לירה. בתווך ניצב המקדש הקטן ביותר, מקדש ארטמיס שסגנונו איוני, וכמו מקדש אפולו גם הוא מתוארך למאה ה-4 לפנה"ס.

סמוך מצפון-מזרח לשלושת המקדשים ניצבים הסטואה והאמפיתיאטרון ההלניסטים. האמפיתיאטרון הוקם במאה ה-2 לפנה"ס והוא השתמר במצב טוב. דרומית-מערבית למקדשים נמצא הנימפאון המוצף כיום במים באופן חלקי. המבנה מסמל את המקום בו רחצה לטו את ילדיה, וייתכן ששימש בטקס טבילה כלשהו. ליד הנימפאון שוכנים שרידיה של הכנסייה הביזנטית, שככל הנראה שימשה כבית התפילה של קהילת נזירים מקומית.

## קישורים חיצוניים

* מידע מקיף
* אתר אודות לטואון (צרפתית)
* אתר גרמני
* תמונות של לטואון

## הערות שוליים

קטגוריה:טורקיה: אתרי מורשת עולמית
קטגוריה:הריביירה הטורקית
רופי המפרץ הפרסי

**רופי המפרץ הפרסי**  (בערבית: **روبيه** or **روبيه خليجيه**) היה מטבע רופי הודי עם סימני הכר בשטרות שהיה למעשה הילך חוקי במדינות המפרץ הפרסי משנת 1959 עד שנת 1970 לפני שהללו הנפיקו מטבעות משלהן.

כאשר שלטה האימפריה הבריטית בהודו ובמדינות המפרץ השלטון הבריטי הוציא למחזור את הרופי ההודי כמטבע עובר לסוחר במדינות המפרץ אשר בשליטתו, כגון עומאן, בחריין, כווית ואיחוד האמירויות.

כאשר זכתה הודו בעצמאותה, עדיין השתמשו ברופי ההודי כהילך חוקי במדינות המפרץ.
באותו עת הבסיס המוניטארי עמד על עתודת גוש הלירה שטרלינג בשער חליפין של 13 ושליש הרופי ללירה שטרלינג וכן לתקן הזהב וכמו כן התקנות בהודו באותן שנים אסרו על הוצאת זהב והכנסת זהב למדינה ללא פיקוח וכן על החזקה ומסחר בזהב או במטבע חוץ במזומן בשטחי הודו עצמה.
אך באותן מדינות המפרץ שבה הרופי ההודי שימש הילך חוקי היה היתר לסחור במטבע קשה אחר או בזהב
ולכן סוחרים ומבריחים מהודו נהגו להגיע למדינות המפרץ ולקנות זהב ולחזור להודו ולסחור בזהב 
ובשנת 1959 הוערך כי שווי הזהב שהוחזק על ידי המגזר הפרטי הוערך ב-1.75 מיליארד דולר ארצות הברית
ומטבע הרופי ההודי החל מאבד מערכו, היות שמיליוני הרופי ששימשו לרכישת זהב או מטבע קשה אחר החל לחזור להודו במסחר הבנלאומי והבנק המרכזי של הודו נאלץ לגבות את הרכישות שנעשו במדינות המפרץ.

כדי לעצור תופעה זו החליט הבנק המרכזי של הודו לפקח על שטרות הרופי ששימשו הילך חוקי החליט הבנק להוציא למחזור "שטרות מיוחדים" שהיו דומים לשטרות שהיו הילך חוקי בהודו עצמה אך שונים בצבעם

## שטרות
ממוזער|עשר רופיות של המפרץ הפרסי במצב VERY FINE בהולדר של חברת דירוג השטרות PCGS

השטרות נשאו את שם "הבנק המרכזי של הודו" והיה הבדל בין השטרות שהיו במחזור במדינות המפרץ לבין השטרות בהודו. צבעם של השטרות שהיו בשימוש במפרץ הפרסי היו שונים, ואות הפרפיקס של המספר הסידורי על השטרות צוין באות Z.

שטר של רופי אחד הונפק על ידי "ממשלת הודו" וצבעו היה אדום.

שטר של 5 רופי צבעו היה כתום.

שטר של 10 רופי צבעו היה אדום.

ושטר של 100 רופי וצבעו היה ירוק.

השטרות  הונפקו על ידי "הבנק המרכזי של הודו" וצוין כי ניתנים לפדיון בבנק המרכזי בבומביי בלבד ולא היו יכולים להיות הילך חוקי בהודו עצמה אלא לצורך פדיון רשמי.
לאחר שמדינות המפרץ קיבלו את עצמאותן החלו להנפיק מטבעות משלהן. כווית ויתרה על הרופי ראשונה כאשר הנפיקה את הדינר הכוויתי בשנת 1961. בעקבותיה הנפיקה בחריין את הדינר הבחרייני בשנת 1965. כאשר הנפיקה עומאן את הריאל העומאני בשנת 1970 יצא רופי המפרץ הפרסי סופית מן המחזור.

## קישורים חיצוניים
* מאמר על הרופי של המפרץ

קטגוריה:מטבעות שיצאו משימוש
קטגוריה:מטבעות אסיה
קטגוריה:מטבעות
קטגוריה:איחוד האמירויות הערביות: כלכלה
קטגוריה:בחריין: כלכלה
קטגוריה:קטר: כלכלה
קטגוריה:כווית: כלכלה
קטגוריה:עומאן: כלכלה
מוזיאון ריינה סופיה

**מוזיאון ריינה סופיה** (בספרדית: **Museo Nacional Centro de Arte Reina Sofía** - המוזיאון הלאומי - מרכז האמנויות על שם המלכה סופיה) הוא המוזיאון הלאומי של ספרד לאמנות המאה ה-20. הוא נחנך ב-10 בספטמבר 1992 ונקרא על שמה של סופיה, מלכת ספרד. המוזיאון נמצא במדריד, סמוך לתחנות הרכבת והמטרו אטוצ'ה, בקצהו הדרומי של משולש הזהב של האמנות של מדריד (יחד עם מוזיאון הפראדו ומוזיאון תיסן בורנמיסה).

במוזיאון מוצגים אוספים של שני אמניה הבולטים של ספרד במאה העשרים, פבלו פיקאסו וסלבדור דאלי. יצירת האמנות המפורסמת ביותר במוזיאון היא ציורו של פיקאסו, "גרניקה". בנוסף לכך מוצגות יצירות של אמנים ספרדים נוספים. בשנת 2015 לחזקת המוזיאון הועבר ארכיון של אלנה אסינס.

המבנה המרכזי של המוזיאון שימש במהלך המאה ה-18 כבית חולים. שיפוצים ותוספות משמעותיים לבניין נעשו החל משנת 1980.

## מוזיאון ריינה סופיה גלריית תמונות



File:MNCARS ampliación 12.jpg
File:MNCARS Patio Escultura Miro.JPG
File:Reina Sofía interior.jpg

File:Patioreinasofia.jpg
File:Museum Reina Sofía Madrid Spain Espana this is a front photo close up at the Queen Sofia Museum in 2011 month of June.jpg
File:Ampliación del Reina Sofía (2).jpg


## קישורים חיצוניים

* 

* למידע בעברית על מוזיאון ריינה סופיה

*
קטגוריה:מדריד: מוזיאונים
קטגוריה:ספרד: מוזיאונים לאמנות
קטגוריה:מבנים שתכנן ז'אן נובל
קרב אדריאנופול (324)

**קרב אדריאנופול** היה קרב במלחמת האזרחים הרומית בין ליקיניוס קיסר המזרח לקונסטנטינוס קיסר המערב.

ליקיניוס היה לקיסר האימפריה הרומית המזרחית בשנת 311 ושלט בה יחד עם מקסימינוס דאיה. אולם בשנת 313 נתגלעה מחלוקת בין השניים וליקיניוס הביס את דאיה והיה לשליט יחיד. הוא המשיך ושלט באימפריה המזרחית בגפו במשך 11 שנים, אולם ב-324 התגלע סכסוך בינו לבין קיסר המערב קונסטנטינוס שהיה גם גיסו.

קונסטנטינוס רדף אחרי שבטים סמרטים אשר חצו את הדנובה וחדר לשטחיו של ליקיניוס, הכול במטרה לגרור את האחרון לעימות מזוין. אף שמספר חייליו של קונסטנטינוס היה מועט ביחס לזה של ליקיניוס, צבאו עלה על זה של יריבו באיכותו. הצבאות היריבים נפגשו ליד אדריאנופול שבתראקיה (אדירנה שבטורקיה) ב-3 ביולי 324, וקונסטנטינוס הביס את ליקיניוס אשר נמלט והסתגר בביזנטיון הסמוכה.

במקביל לקרב אדריאנופול התרחש קרב הלספונטוס הימי סמוך לבוספורוס וגם בו נחל ליקיניוס מפלה. הקרב השלישי והמכריע, קרב כירוספוליס, התחולל ב-18 בספטמבר 324, הפעם בצידו האסייתי של הבוספורוס, סמוך לאיסקידר של ימינו, ובקרב זה ביסס קונסטנטינוס את ניצחונו. בהמשך הוציא קונסטנטינוס את ליקיניוס להורג בניגוד לשבועה שנתן.

קרב אדריאנופול היה אחת מנקודות המפתח אשר אפשרו לקונסטנטינוס להשתלט על האימפריה הרומית המפולגת ולאחדה בשנית.

קטגוריה:טורקיה: היסטוריה
אדריאנופול 324
פמוקלה

**פמוקלה** (בטורקית: **Pamukkale** – "מצודת הכותנה") הוא תל טבעי בנפת דניזלי בדרום-מערבה של אסיה הקטנה שבטורקיה. האתר שוכן סמוך לכפר הנושא את אותו שם ונמצא 19 ק"מ צפונית לעיר דניזלי. התל, שאורכו 2,700 מטר ונישא לגובה של כ-20 מטר, חולש על העמק שתחתיו מגובה של 200 מטר. הוא תוצר של פעילות טקטונית שגרמה לנביעתם של מעיינות חמים שחומם מגיע ל-35 מעלות צלזיוס ויותר. 

אחד המעיינות האלה, שמימיו עשירים במינרלים, הביא ליצירת התל משקיעתם של המינרלים, והקנה למקום את שמו בשל צבעו וצורתו. מי המעיין מכילים ביקרבונט וסידן המביאים להיווצרותו ולשקיעתו של סידן פחמתי. פעולה זו הותירה "מדרגות" לבנות של טרוורטין במורד התל שגובהן נע בין מטר אחד ל-6 מטר, ואלה נדמים למפלי מים שקפאו. שכבת הטרוורטין מגיעה במקומות מסוימים לגובה של 10 מטר, והמעיין הנובע בהספק של 25 ליטר לשנייה מניב סלע משקע בכמות של כמעט 50 ק"ג ביממה.

ימין|ממוזער|250px|פמוקלה
בראש התל הוקמה במאה ה-2 לפנה"ס העיר העתיקה הייראפוליס, אשר התפתחה בעיקר על ידי הרומאים לאחר שחרבה ברעידת אדמה בשנת 17. בשנת 1988 הוכרזה פמוקלה כאתר מורשת עולמית יחד עם הייראפוליס. עד לצירופו של האתר לרשימות אונסק"ו הוא סבל מהזנחה ופיתוח-יתר, אשר גרמו לו נזק רב. בראש התל הוקמו מלונות אשר שאבו את מי המעיין החמים אל בריכותיהם והזרימו את שפכיהם בחזרה אל הטבע. שביל עפר נסלל על התל ואופנועים ואופני הרים עלו וירדו בו. מבקרים באתר נהגו להלך על הטרוורטין העדין כשהם נעולים בנעליים ולרחוץ בבריכות הטבעיות אגב שימוש בסבון. כתוצאה מכל אלה הפך הגיר לחום, והאתר החל מאבד את ייחודו. 

הרשויות הטורקיות הרסו את בתי המלון וכיסו את השביל בבריכות מלאכותיות שרק אליהן מותרת כיום הגישה, וזאת בלא נעליים. חלק מהבריכות מרוקנות ממים במשך רוב היום כדי לאפשר לאור השמש להלבין שוב את הגיר.

## קישורים חיצוניים

* 
* [פמוקלה באתר המורשת העולמית של [אונסק"ו]]
* אתר אודות פמוקלה

קטגוריה:טורקיה: אתרי מורשת עולמית
קטגוריה:אנטוליה
איזאיי דוברובן

**איזאיי דוברובן** (Issay Dobrowen; 15 בפברואר 1891–1953) היה פסנתרן, מלחין ומנצח יהודי-רוסי.

שמו המקורי היה **יצחק זרחוביץ' באראבייצ'יק** על פי גרסה אחת ו**ישעיהו גוטווין** על פי גרסה אחרת. הוא שינה את שמו פעמים אחדות עד שהגיע לגרסה הסופית, שבה התפרסם.

## קורות חיים
דוברובן נולד בניז'ני-נובגורוד שברוסיה ולמד מוזיקה בקונסרבטוריון של מוסקבה. אחרי סיום לימודיו השתלם בנגינה אצל גודובסקי. בשנים הבאות כיהן כפרופסור בקונסרבטוריון וניהל את תיאטרון בולשוי המוסקבאי. משנת 1923 ניצח על תזמורות חשובות באירופה ובארצות הברית, ביניהן התזמורת הסימפונית של סן פרנסיסקו והתזמורת הסימפונית של גטבורג בשוודיה. בין השאר הוזמן לנצח גם על התזמורת הפילהרמונית הישראלית.

דוברובן כתב יצירות לפסנתר, המזכירות באופיין את המוזיקה של רחמנינוב. עוד חיבר קונצ'רטו לכינור ומוזיקה לתיאטרון.

במהלך הקריירה שלו ניגן את הסונאטה "אפאסיונאטה" של בטהובן לפני לנין, יצירה שהייתה בין החביבות על המנהיג הבולשביקי. דוברובן היה ידיד קרוב של הסופר הרוסי מקסים גורקי ושל חוקר הארצות הנורווגי הנודע פריטיוף ננסן.

דוברובן מת באוסלו, נורווגיה, בשנת 1953, בן 62.

## קישורים חיצוניים

* 


* Issay Dobrowen Biography 
* Biography from Simax



קטגוריה:מלחינים יהודים רוסים
קטגוריה:פסנתרנים יהודים רוסים
קטגוריה:מנצחים יהודים רוסים
קטגוריה:ילידי 1891
קטגוריה:נפטרים ב-1953
גרעין (תורת הקטגוריות)

בתורת הקטגוריות, **גרעין** הוא מושג כללי המכליל את מושג הגרעין האלגבראי - דהיינו גרעין של הומומורפיזם של חבורות, חוגים ומודולים.

באופן לא לגמרי פורמלי, גרעין של מורפיזם \,f:X\rightarrow Y עבור X,Y אובייקטים כלשהם, הוא האובייקט K "הכללי ביותר" עם מורפיזם מתאים מהצורה \,k:K\rightarrow X, כך ש-\,f\circ k = 0.

## הגדרה

תהי C קטגוריה, המכילה את מורפיזם האפס. יהיו X,Y אובייקטים ויהי \,f:X\rightarrow Y מורפיזם.

ה*גרעין* של f הוא אובייקט \ker(f) שעבורו קיים מורפיזם k : \ker (f) \to Y שהוא המשווה של f ושל מורפיזם האפס 0_{X,Y} : X \to Y, וכן \ker (f) אוניברסלי ביחס לתכונה זו של קיום k.

באופן מפורש, גרעין הוא אובייקט המקיים את שתי התכונות הבאות:
* \,f\circ k = 0_{K,Y}, כלומר הדיאגרמה הבאה קומוטטיבית:
תמונה:KerCat01.png
* בהינתן אובייקט K' עם מורפיזם כלשהו \,k':K'\rightarrow X כך ש-\,f\circ k' = 0_{K',Y}, קיים מורפיזם יחיד \,u:K'\rightarrow K כך ש \,k\circ u = k'. כלומר הדיאגרמה הבאה קומוטטיבית:
תמונה:KerCat02.png

במקרים רבים, במיוחד באלגברה, מתייחסים לגרעין כאל הגרעין האלגברי, וההמורפיזם k הוא העתקת ההכלה הטבעית.

ניתן להראות כי *k* הוא תמיד מונומורפיזם.

לא לכל מורפיזם בהכרח קיים גרעין, אך אם קיים גרעין אז הוא יחיד עד כדי איזומורפיזם.

## דוגמאות

* בקטגוריה של חבורות, בהינתן הומומורפיזם \,f:X\rightarrow Y, אם *K* הוא הגרעין של *f* במובן הרגיל של המילה, אז *K* היא תת-קבוצה של *X*, ומורפיזם ההכלה \,k:K\rightarrow X הוא הגרעין של *f* במובן הקטגורי.
* בקטגוריה של חוגים אין גרעין, משום שאין בקטגוריה זו מורפיזם אפס. (שהרי מניחים כי הומומורפיזמים מעתיקים את היחידה ליחידה).

קטגוריה:תורת הקטגוריות
מורפיזם אפס

במתמטיקה, ובמיוחד בתורת הקטגוריות, **מורפיזם אפס** הוא סוג מיוחד של מורפיזם "טריוויאלי".

## הגדרה

תהי C קטגוריה. אומרים כי C מכילה את מורפיזם אפס, אם לכל זוג אובייקטים X,Y יש מורפיזם 0_{X,Y}:X\rightarrow Y כך שמתקיימת התכונה הבאה:

לכל זוג מורפיזמים f:R\rightarrow S ו-g:U\rightarrow V מתקבלת דיאגרמה קומוטטיבית:
תמונה:ZeroMorphism-01.png

אם נציב בדיאגרמה הקומוטטיבית לעיל R=S,f=id_R או לחלופין U=V,g=id_U, נקבל כי ההרכבה של מורפיזם אפס עם מורפיזם כלשהו (מימין או משמאל) נותנת מורפיזם אפס. 

יתרה מכך, אם קיימת לקטגוריה משפחת מורפיזמי אפס, אז משפחה זו היא יחידה.

אם לקטגוריה קיימים מורפיזמי אפס אז ניתן להגדיר בה גרעין ו-קו-גרעין.

מורפיזם הוא מורפיזם אפס אם ורק אם הוא קבוע וקו-קבוע.

## דוגמאות

* בקטגוריה של חבורות, מורפיזם אפס הוא הומומורפיזם f:G\rightarrow H אשר מעתיק כל איבר ב-G לאיבר היחידה של H.
* באופן יותר כללי, אם C היא קטגוריה המכילה אובייקט אפס 0, אז לכל זוג אובייקטים X,Y קיים מורפיזם יחיד 0_{X,Y}:X\rightarrow 0 \rightarrow Y (ההרכבה של המורפיזם היחיד מ-0 \to Y עם המורפיזם היחיד X \to 0).
* הקטגוריה של הקבוצות \mathbf{Set} לא מכילה מורפיזמי אפס. כך גם הקטגוריה של מרחבים טופולוגים.

קטגוריה:תורת הקטגוריות
קטגוריה:אפס
קטגוריה:מורפיזמים
משווה (מתמטיקה)

במתמטיקה, **משווה** הוא קבוצה בה שתי פונקציות (או יותר) מקבלות ערכים שווים. משווה הוא קבוצת הפתרונות של משוואה.

## הגדרה

נניח כי X ו-Y הן שתי קבוצות, וכי f ו-g הן שתי פונקציות מ-X ל-Y. המשווה של f ו-g מוגדר להיות קבוצת כל האיברים x בהן f שווה ל-g.
באופן מפורש:
:  \mathrm{Eq}(f,g) := \{x \in X \mid f(x) = g(x)\}.

בדרך זו ניתן להגדיר משווה לכל זוג פונקציות מ-X ל-Y. למעשה, אין צורך להגביל את ההגדרה לזוג פונקציות, או אף למספר סופי של פונקציות. באופן יותר כללי, אם F היא קבוצה של פונקציות מ-X ל-Y, אז המשווה של איברי F הוא קבוצת כל האיברים בהם כל הפונקציות ב-F שוות. באופן פורמלי:
:  \mathrm{Eq}(\mathcal{F}) := \{x \in X \mid \forall{f}{\in}\mathcal{F}\; \forall{g}{\in}\mathcal{F}\; f(x) = g(x)\}.

כמקרה טריוויאלי, אם F מכילה פונקציה בודדת f, מאחר שלכל x ב-X מתקיים f(x)=f(x) הרי ש-Eq(\mathcal{F}) = X.

## בתורת הקטגוריות

משווים ניתנים להגדרה באמצעות תכונה אוניברסלית, המאפשרת להכלילם מהקטגוריה של קבוצות לקטגוריה כלשהי.

בהקשר כללי זה, אם X ו-Y הם שני אובייקטים ו-f ו-g הם שני מורפיזמים מ-X ל-Y, המשווה של f ו-g הוא אובייקט E ומורפיזם \,eq:E\rightarrow X כך ש \,f\circ eq =g \circ eq וכך שבהינתן אובייקט O ומורפיזם \,m:O\rightarrow X, אם \,f\circ m = g\circ m אז קיים מורפיזם יחיד \,u:O\rightarrow E כך ש \,eq \circ u = m, כך שמתקבלת דיאגרמה קומוטטיבית:
קובץ:Equalizer-01.png

## קישורים חיצוניים

* 

קטגוריה:תורת הקבוצות
קטגוריה:תורת הקטגוריות
שכבה דמית

שמאל|ממוזער|240px|דימוי חיתוך של העין האנושית; השכבה הדמית מוצגת בסגול
**השכבה הדמית** (Choroid) היא רקמה דקה ועשירה של כלי דם המכסה כחמש שישיות מחלקו הפנים-אחורי של גלגל העין. הדמית מספקת דם לרשתית משכבת outer plexiform layer והלאה לכיוון הדמית.

עוביה של שכבה זו כחצי מילימטר והיא מצויה בין לובן העין (Sclera) לבין הרשתית. היא אמונה על אספקת חמצן וחומרי מזון לשכבה החיצונית של הרשתית. תפקיד נוסף הוא הסעת חום הנוצר ברשתית. החום ברשתית נוצר עקב קצב מטאבוליטי גבוה הדרוש לפעילותה התקינה, ועקב ספיגת הפוטון היוצרת חום.

ביחד עם הקשתית והגוף הריסי, מהווה הדמית חלק משכבת הענביה (בלועזית: Uvea). בבני אדם ובפרימטים שכבה זו עשירה מאוד בצבען (פיגמנט) מלנין אשר תורם במניעת השתקפות והחזרת אור תוך-עינית. לבקנים, הסובלים ממחסור פתולוגי במלנין, סובלים מראייה ירודה כתוצאה מאותה החזרת אור ומהשתקפויות תוך-עיניות היוצרות עיוותים בראייה. לעומתם, השכבה הדמית של בעלי חיים רבים אחרים (לדוגמה, חתולים) מצופה בשכבה ייחודית מחזירת אור, התורמת לניצול מקסימלי של האור החודר לעין. שכבה זו מוכרת בשם "מרבד בוהק" (בלטינית: Tapetum lucidum). בניגוד לדעה הרווחת, גם בעלי חיים ליליים המשתמשים בחוש הראייה, זקוקים לכמות מינימלית של אור על-מנת לראות.

לחץ הדם בשכבה הדמית עומד על כ-15 - 20 מילימטר כספית. על-מנת לשמר את מחזוריות הדם (סירקולציה) בשכבה זו, דרוש לחץ תוך-ורידי ברמה של מעל 20 מילימטר כספית. לאפקט הקירור הנוצר כתוצאה מהסירקולציה הגבוהה השפעה רבת חשיבות על הרשתית.

אפקט העין האדומה המופיע כשמצלמים אנשים בעזרת מבזק, מתרחש כתוצאה מהחזרת אור שמקורו בשכבה הדמית. מקור הצבע האדום בכלי הדם הרבים שבשכבה זו.

## שכבות
ניתן לחלק את הדמית לארבע שכבות:
*שכבת האלר (Haller) - השכבה החיצונית ביותר של הדמית. מורכבת בעיקר מכלי דם בעלי קוטר גדול.
*שכבת סאטלר (Sattler) - שכבה המורכבת מכליי דם בעלי קוטר בינוני
*שכבה קוריאוקפילרית (Choriocapillaris) - שכבה המורכבת בעיקר מכלי דם קטנים (נימים)
*שכבת ברוק (Bruch's Membrane) - השכבה הפנימית ביותר של הדמית, המפרידה בינה לבין האפיתל הצבעוני של הרשתית (RPE - Retinal Pigment Epithelium) (שכבה של תאי גלייה התומכת בפוטורצפטורים מכיוון הדמית).

## ראו גם
יוביאייטיס (דלקת הענבייה) - Uveitis

## קישורים חיצוניים

## הערות שוליים

קטגוריה:עין
הייראפוליס

**הייראפוליס** (יוונית **Ιεράπολις** - "עיר קדושה"; טורקית **Hierapolis**) הייתה עיר עתיקה שהוקמה בראשו של תל המעיינות החמים פמוקלה, כ-19 ק"מ מצפון לעיר דניזלי, בדרום-מערב אסיה הקטנה שבטורקיה של ימינו. על פי האמונה הנוצרית, הוצא להורג בעיר השליח הנוצרי ותלמידו של ישו, פיליפוס הקדוש. העיר, כמו התל בפמוקלה, הוכרזה כאתר מורשת עולמית בשנת 1988.

אתר ידוע בה הוא "שער פלוטו", פלוטוניון אשר לפי האמונה הרומית היה הכניסה לגיהנום.

שמאל|ממוזער|250px|הדמיה של הייראפוליס
שמאל|ממוזער|250px|הנקרופוליס

## היסטוריה
הייראפוליס הוקמה בשנת 190 לפנה"ס לערך על ידי מלך פרגמון בשל המעיינות החמים שבקרבתה, והייתה לעיר מרגוע ומרפא. רבים מהפוקדים את העיר נותרו לגור בה עד סוף חייהם, ובמקום משתרע נקרופוליס גדול. בתי המרחץ בעיר נבנו מאולמות סגורים ושטחים פתוחים, ובין היתר כללו גם ספרייה וגימנסיון. העיר עברה לשליטת הרפובליקה הרומית בשנת 129 לפנה"ס יחד עם ממלכת פרגמון כולה.

בעיר הייתה קהילה יהודית גדולה וקהילה נוצרית מוקדמת, והיא הגיעה לשיאה במאה ה-2 ובמאה ה-3. עם ביסוסה של קונסטנטינופול האימפריה הביזנטית, נודע להייראפוליס מעמד משני, אך היא המשיכה ושגשגה למרות מספר רעידות אדמה. בסופו של דבר אלה הכריעו אותה, והיא ננטשה בשנת 1334. העיר הפכה ליעד תיירותי בעקבות עליית הפופולריות של המעיינות החמים בפמוקלה. מספר מלונות נבנו בינות לעתיקות עצמן וגרמו להן לנזק, אך הם סולקו מאז.

## האתר
שמאל|ממוזער|250px|הבריכה בהייראפוליס
אכסדרה שרצפתה מרוצפת אבן ולאורכה ניצבו פסלים וחנויות חצתה את העיר מצפון לדרום. במרכזו של האתר, המשתרע לאורך יותר מקילומטר וברוחב של כחצי קילומטר, ממוקמת בריכה עתיקה הפעילה גם כיום. מצפון לבריכה ניצב בסיסו של מקדש אפולו, אשר בעת העתיקה שימש את האורקל המקומי, וסמוך לו מבנה ה"פלוטוניום", שהוקדש לפלוטו אל השאול. בתוך המבנה הוליכו מדרגות אל מעיין שממנו השתחררו אדים רעילים וקטלניים. האדים שימשו לכאורה כמקור ההשראה לכוהנים הסריסים במקדש, ואלה נהגו לעצור את נשימתם בעת שירדו אל המעיין בלוויית אסירים או בעלי חיים שמצאו בדרך זו את מותם, ובכך הוכיחו הכוהנים את כוחותיהם העל-טבעיים. רחש שחרור האדים מהמים נשמע גם כיום, וידועים מספר מקרי מוות בקרב מבקרים באתר. כ-200 מטר צפון-מזרחית לבריכה ניצב האצטדיון הרומי, שהשתמר במצב מצוין ואשר יכול היה להכיל עד 15,000 צופים.

הנקרופוליס בהייראפוליס משתרע לאורך מאות מטרים בצדה הצפון-מערבי של העיר, ויש בו קברים, תלים, סרקופגים ומצבות מכל סוג ומין. קברים נוספים מפוזרים בחלקים אחרים של האתר. מצפון לעיר, במקום בו לפי האמונה הוצא להורג השליח פיליפוס הקדוש בשל אמונתו, ניצבת כנסיית פיליפוס הקדוש המתומנת, ולה שמונה קפלות. לפי האמונה קבור הקדוש באתר זה. לידה ניצב התיאטרון ההלניסטי ההרוס לחלוטין.

## ראו גם
* פמוקלה

## קישורים חיצוניים

* 
* אתר אודות הייראפוליס
* 
* Turkey's mysterious 'portal to the underworld' - מאתר ה-BBC

קטגוריה:טורקיה: אתרי מורשת עולמית
הספרייה הלאומית הרוסית

**הספרייה הלאומית הרוסית** (ברוסית: **Российская национальная библиотека**, בעבר **ספריית המדינה הציבורית על שם [[מיכאיל סלטיקוב-שצ'דרין|סלטיקוב-שצ'דרין]]** וקודם לכן **הספרייה הקיסרית הציבורית**), הממוקמת בסנקט פטרבורג, היא הספרייה הציבורית הוותיקה ביותר ברוסיה. על אף שמה, אין מדובר בספרייה לאומית רשמית, ואין לבלבל ספרייה זו עם הספרייה הממלכתית של רוסיה - הספרייה הלאומית של רוסיה הממוקמת במוסקבה, בירת המדינה. הספרייה הלאומית הרוסית היא אחת הספריות הגדולות בעולם, עם כ-36 מיליון פריטים והיא הספרייה הגדולה והוותיקה ביותר במזרח אירופה.

## היסטוריה
הספרייה הוקמה ב-16 במאי 1795 לפי צו מיוחד של הקיסרית יקתרינה הגדולה ונקראה בשם "הספרייה הציבורית הקיסרית". אדריכל המבנה היה יגור סוקולוב. הספרייה יועדה לשמש לא רק כמחסן ספרים, אלא כמקור של השכלה עממית הנגיש לכל. לפי התכנון המקורי מארגני הספרייה היו אמורים לכנס בה את כל הספרים שיצאו ברוסית מעולם וכן את הספרים השונים שיצאו על רוסיה בשפות השונות. יקטרינה עצמה עקבה מקרוב אחר בניית הספרייה ואף תרמה ספרים לאוסף הראשון.

פתיחתה הרשמית של הספרייה התקיימה ב-3 בינואר 1814, והיא הייתה אמורה להיות נגישה לכל שכבות העם. לאחר המהפכה הקומוניסטית ב-1917 שם הספרייה שונה ל"ספריית המדינה הציבורית", וב-1932 נוסף לה שמו של הסופר הרוסי מיכאיל סלטיקוב-שצ'דרין. בתקופת המצור על העיר בין אוגוסט 1941 לבין ינואר 1944 המשיכה הספרייה להיות פתוחה ולשרת את הציבור. ב-1992 שם הספרייה שונה שוב לספרייה הלאומית הרוסית.

לפי צו מיוחד של נשיא רוסיה הספרייה הוכרזה כאתר מורשת לאומי.

## אוספים מיוחדים
הספרייה מחזיקה כמה מכתבי היד החשובים ביותר. בין כתבי היד נמצאים "כתב יד לנינגרד", ספר התנ"ך העברי השלם הקדום ביותר הידוע כיום, חלק מקודקס סינאיטיקוס מהמאה ה-4 והאוונגליון של אוסטרומיר מהמאה ה-10 (האוונגליון הסלבי העתיק ביותר הידוע כיום). כמו כן רכשה הספרייה את אוספיו של החכם הקראי אברהם פירקוביץ' (אוסף פירקוביץ' הראשון ואוסף פירקוביץ' השני) הכוללים אלפי כתבי יד יהודיים, קראיים ושומרוניים החל מהמאה ה-5. כן נמצא בספרייה אוסף גדול של קטעים מהגניזה הקהירית ובהם האוסף של אנטונין קפוסטין.

## קישורים חיצוניים
 
* 

* 

*
קטגוריה:סנקט פטרבורג: תרבות
הלאומית הרוסית
רוסיה
הלאומית הרוסית
מתא"ם

**מתא"ם** הוא מבחן מיון לתארים מתקדמים בפסיכולוגיה, שנערך על ידי המרכז הארצי לבחינות ולהערכה בישראל. בחינת המתא"ם הוחלה לראשונה בשנת 2000.

## מבנה המבחן
המבחן מורכב משני פרקים: פרק העוסק בשיטות מחקר בפסיכולוגיה, ומשקלו 40% מהציון ופרק העוסק בהבנה ובניתוח של מאמרים מתחומי הפסיכולוגיה השונים, שפורסמו בכתבי עת מדעיים. משך המבחן הוא כ-5 שעות. 
בדומה לציוני הבחינה הפסיכומטרית, גם במבחן המתא"ם הציונים הם יחסיים, כלומר משקפים את הישגי הנבחן ביחס לשאר הנבחנים. הציונים המדווחים הם ציוני תקן כשהממוצע הוא 100 וסטיית התקן היא 20. הציונים נעים בין 50 לבין 150. מבחן המתא"ם נערך פעם אחת בשנה, בחודש אוקטובר, לפני תחילת שנת הלימודים האקדמית.

## משמעות המבחן
הגשת הציון במבחן המתא"ם הוא חלק מתהליך המיון שעוברים המועמדים ללימודים בכל המגמות הטיפוליות בארץ. ברוב האוניברסיטאות, משמש הציון גם למיון לקראת הקבלה ללימודים במגמות החברתיות והמחקריות. על אף שהמשקל היחסי שניתן לציון המתא"ם במיון המועמדים (לעומת שאר הנתונים) משתנה בין המוסדות השונים, ברוב האוניברסיטאות ציון המתא"ם הוא המדד המשמעותי ביותר במיון המתמודדים. הציון בבחינת מתא"ם תקף לצורך הרשמה לחמש שנות הלימודים הבאות לאחר הבחינה. לדוגמה, תוצאות מתא"ם במועד 2021 תקפות לנרשמים לתשפ"ג (2023-2022), תשפ"ד (2024-2023), תשפ"ה (2025-2024), תשפ"ו (2026-2025) ותשפ"ז (2027-2026). 

המתא"ם בוחן יכולות מחקריות וסטטיטיות.

## קישורים חיצוניים
*בחינת קבלה ללימודי תואר מתקדם - פסיכולוגיה - מתא"ם, באתר המרכז הארצי לבחינות והערכה
* 

קטגוריה:ישראל: חינוך
קטגוריה:מוסדות פסיכולוגיים
קטגוריה:מבחנים סטנדרטיים